
讛讜专讬讜转 讬讙 注"讘 - 驻讬专讜砖 砖讟讬讬谞讝诇抓

专讘 驻驻讗 讗诪专: 讗驻讬诇讜 砖讜驻转讗 诪专讗 讙讬讬爪讬 [拽转 砖诇 诪注讚专 讛诐 诪讻专住诪讬诐].


讗 转谞讜 专讘谞谉 [砖谞讜 讞讻诪讬诐]. 讞诪砖讛 讚讘专讬诐 诪砖讻讞讬诐 讗转 讛转诇诪讜讚: 讛讗讜讻诇 诪诪讛 砖讗讜讻诇 注讻讘专 讜诪诪讛 砖讗讜讻诇 讞转讜诇, 讜讛讗讜讻诇 诇讘 砖诇 讘讛诪讛, 讜讛专讙讬诇 讘讝讬转讬诐, 讜讛砖讜转讛 诪讬诐 砖诇 砖讬讜专讬 专讞讬爪讛, 讜讛专讜讞抓 专讙诇讬讜 讝讜 注诇 讙讘讬 讝讜. 讜讬砖 讗讜诪专讬诐: 讗祝 讛诪谞讬讞 讻诇讬讜 (讘讙讚讬讜) 转讞转 诪专讗砖讜转讬讜. 讜诇注讜诪转 讝讗转 讞诪砖讛 讚讘专讬诐 诪砖讬讘讬诐 诪讞讝讬专讬诐 讗转 讛转诇诪讜讚 砖谞砖讻讞: 驻转 砖谞讗驻转讛 注诇 驻讞诪讬谉 讜讻诇 砖讻谉 讛诪转讞诪诐 讘驻讞诪讬谉 注爪诪谉, 讜讛讗讜讻诇 讘讬爪讛 诪讙讜诇讙诇转 (拽砖讛) 讘诇讗 诪诇讞, 讜讛专讙讬诇 讘砖诪谉 讝讬转, 讜讛专讙讬诇 讘讬讬谉 讜讘砖诪讬诐, 讜讛砖讜转讛 诪讬诐 砖诇 砖讬讜专讬 注讬住讛 砖谞砖讗专讜 诪讬诐 讘讻诇讬 诇讗讞专 砖谞讬诇讜砖 讛讘爪拽 讻诇 爪专讻讜. 讜讬砖 讗讜诪专讬诐: 讗祝 讛讟讜讘诇 讗爪讘注讜 讘诪诇讞 讜讗讜讻诇. 讜讚谞讬诐 讘讘专讬讬转讗 讝讜.


 谞讗诪专 讘讛 "讛专讙讬诇 讘砖诪谉 讝讬转". 讜诪注讬专讬诐: 诪住讬讬注 诇讬讛 [诇讜] 讛讚讘专 诇讚讘专讬 专' 讬讜讞谞谉, 砖讗诪专 专' 讬讜讞谞谉: 讻砖诐 砖讛讝讬转 讘讗讻讬诇转讜 诪砖讻讞 转诇诪讜讚 砖诇 砖讘注讬诐 砖谞讛, 讻讱 砖诪谉 讝讬转 诪砖讬讘 转诇诪讜讚 砖诇 砖讘注讬诐 砖谞讛.


"讜讛专讙讬诇 讘讬讬谉 讜讘砖诪讬诐". 诪住讬讬注 诇讬讛 [诇讜] 诇专讘讗, 砖讗诪专 专讘讗: 讞诪专讗 讜专讬讞谞讬 驻拽讞讬谉 [讛讬讬谉 讜讛讘砖诪讬诐 注砖讜 讗讜转讬 驻讬拽讞].


"讜讛讟讜讘诇 讗爪讘注讜 讘诪诇讞". 讗讜诪专 专讬砖 诇拽讬砖: 讜讘讗爪讘注 讗讞转. 讜诪注讬专讬诐: 讻转谞讗讬 [讻转谞讗讬诐] 砖讞诇拽讜 讘注谞讬谉 讝讛, 专' 讬讛讜讚讛 讗讜诪专: 讗讞转 讜诇讗 砖转讬诐, 专' 讬讜住讬 讗讜诪专: 砖转讬诐 讜诇讗 砖诇砖. 讜住讬诪谞讬讱 砖讛诪讞诇讜拽转 讘讗讞转 讜砖转讬诐: 拽诪讬爪讛, 砖诪拽驻诇讬诐 砖转讬 讗爪讘注讜转 注诇 讛讬讚 讜讗爪讘注 讗讞转 讝拽讜驻讛.


注砖专讛 讚讘专讬诐 拽砖讬诐 诇转诇诪讜讚: 讛注讜讘专 转讞转 讗驻住专 讛讙诪诇 讜讻诇 砖讻谉 转讞转 讙诪诇 注爪诪讜, 讜讛注讜讘专 讘讬谉 砖谞讬 讙诪诇讬诐, 讜讛注讜讘专 讘讬谉 砖转讬 谞砖讬诐, 讜讛讗砖讛 讛注讜讘专转 讘讬谉 砖谞讬 讗谞砖讬诐, 讜讛注讜讘专 诪转讞转 诪拽讜诐 砖讬砖 讘讜 专讬讞 专注 砖诇 谞讘讬诇讛, 讜讛注讜讘专 转讞转 讛讙砖专 砖诇讗 注讘专讜 转讞转讬讜 诪讬诐 讗专讘注讬诐 讬讜诐, 讜讛讗讜讻诇 驻转 砖诇讗 讘砖诇 (谞讗驻讛) 讻诇 爪专讻讜, 讜讛讗讜讻诇 讘砖专 诪讝讜讛诪讗 诇讬住讟专讜谉 诪讬谉 讻祝 讙讚讜诇讛 砖诇 讟讘讞讬诐, 讜讛砖讜转讛 诪讗诪转 (转注诇转) 讛诪讬诐 讛注讜讘专转 讘讘讬转 讛拽讘专讜转, 讜讛诪住转讻诇 讘驻谞讬 讛诪转. 讜讬砖 讗讜诪专讬诐: 讗祝 讛拽讜专讗 讻转讘 砖注诇 讙讘讬 讛拽讘专.


讘 讜砖讜讘 诇注谞讬谉 讚专讙讜转 砖诇 讞砖讬讘讜转. 转谞讜 专讘谞谉 [砖谞讜 讞讻诪讬诐]: 讻砖讛谞砖讬讗 砖诇 讛住谞讛讚专讬谉 谞讻谞住 讻诇 讛注诐 注讜诪讚讬诐, 讜讗讬谉 讬讜砖讘讬诐 注讚 砖讗讜诪专 诇讛诐: 砖讘讜. 讻砖讗讘 讘讬转 讚讬谉 谞讻谞住, 注讜砖讬诐 诇讜 讘讚专讻讜 砖讜专讛 讗讞转 诪讻讗谉 讜砖讜专讛 讗讞转 诪讻讗谉 砖诇 讗谞砖讬诐 讛注讜诪讚讬诐 诇讻讘讜讚讜 注讚 砖讬砖讘 讘诪拽讜诪讜 讜讗讝 讛诐 讬讜砖讘讬诐 讘注爪诪诐. 讻砖讞讻诐 (讛砖诇讬砖讬 讘讚专讙讛 讘住谞讛讚专讬谉) 谞讻谞住, 讗讞讚 注讜诪讚 讜讗讞讚 讬讜砖讘 砖诪讬 砖讛讞讻诐 讘转讜讱 讗专讘注 讗诪讜转讬讜 注讜诪讚, 讜讻砖讬讜爪讗 诪砖诐 鈥�/b> 讞讜讝专 讜讬讜砖讘. 注讚 砖讬砖讘 讛讞讻诐 讘诪拽讜诪讜. 讘谞讬 讞讻诪讬诐 讜转诇诪讬讚讬 讞讻诪讬诐, 讘讝诪谉 砖专讘讬诐 爪专讬讻讬诐 诇讛诐 鈥� 诪驻住讬注讬谉 注诇 专讗砖讬 讛注诐 讻诇讜诪专, 讻砖讛注诐 讬讜砖讘讬诐 注诇 讛讗专抓 诪讜转专 诇讛诐 诇诇讻转 诇诪拽讜诪诐 诇诪专讜转 砖讛诐 谞专讗讬诐 讻驻讜住注讬诐 诪注诇 专讗砖讬讛诐 砖诇 讛讬讜砖讘讬诐. 讬爪讗 讗讞讚 诪讛讞讻诪讬诐 诇爪讜专讱 (诇注砖讜转 讗转 爪专讻讬讜) 鈥� 讬讻谞住 讜讬讞讝讜专 讜讬砖讘 讘诪拽讜诪讜 讜讗讬谞讜 讞讜砖砖 诇讟讬专讞转 讛爪讬讘讜专.


讘谞讬 转诇诪讬讚讬 讞讻诪讬诐 砖诪诪讜谞讬诐 讗讘讬讛诐 驻专谞住 注诇 讛爪讘讜专, 讘讝诪谉 砖讬砖 诇讛诐 讚注转 诇砖诪讜注 讻诇讜诪专, 砖讛诐 诪讘讬谞讬诐 讜讬讻讜诇讬诐 诇诇诪讜讚 鈥� 谞讻谞住讬诐 讜讬讜砖讘讬诐 诇驻谞讬 讗讘讬讛诐 讜讬讜砖讘讬诐 讻砖讗讞讜专讬讛诐 讻诇驻讬 讛注诐, 讘讝诪谉 砖讗讬谉 诇讛诐 讚注转 诇砖诪讜注 鈥� 谞讻谞住讬诐 讜讬讜砖讘讬诐 诇驻谞讬 讗讘讬讛诐 讗讘诇 驻谞讬讛诐 讻诇驻讬 讛注诐, 砖专讜讗讬诐 砖讛诐 讬讜砖讘讬诐 砖诐 诪驻谞讬 讛讻讘讜讚 讗讘诇 诇讗 讻诇讜诪讚讬诐. 专' 讗诇注讝专 讘专 (讘谞讜 砖诇) 专' 爪讚讜拽 讗讜诪专: 讗祝 讘讘讬转 讛诪砖转讛 (讛讞转讜谞讛) 注讜砖讬诐 讗讜转诐 住谞讬驻讬谉 讻诇讜诪专, 诪讜砖讬讘讬诐 讗讜转诐 住诪讜讱 诇讗讘讜转讬讛诐.


讗诪专 诪专 [讛讞讻诐]: 讬爪讗 诇爪讜专讱 鈥� 谞讻谞住 讜讬讜砖讘 讘诪拽讜诪讜. 讗诪专 专讘 驻驻讗: 诇讗 讗诪专讜 讗诇讗 诇爪讜专讱 砖诇 爪专讻讬诐 拽讟谞讬诐, 讗讘诇 诇讙讚讜诇讬诐 鈥� 诇讗, 诪讚讜注? 诪砖讜诐 砖讛讜讛 诇讬讛 诇诪讘讚拽 谞驻砖讬讛 诪注讬拽专讗 [讛讬讛 诇讜 诇讘讚讜拽 讗转 注爪诪讜 诪转讞讬诇讛] 砖诇讗 讬讝讚拽拽 诇爪讗转, 讜讗诐 讬爪讗 讛专讬 讝讜 专砖诇谞讜转 讜讗讬谞讜 爪专讬讱 诇讛讟专讬讞 讗谞砖讬诐 讻砖讛讜讗 讞讜讝专. 砖讗诪专 专讘 讬讛讜讚讛 讗诪专 专讘: 诇注讜诇诐 讬诇诪讚 讗讚诐 注爪诪讜 诇讛砖讻讬诐 讜诇讛注专讬讘 诇讘讬转 讛讻住讗, 讻讚讬 砖诇讗 讬转专讞拽 讘砖注讜转 讗讞专讜转 诇诪爪讜讗 诇讜 诪拽讜诐 诪讜爪谞注 讗诪专 专讘讗: 讛讗讬讚谞讗 讚讞诇砖讗 注诇诪讗 [讘讬诪讬谞讜 砖讞诇讜砖 讛注讜诇诐], 讗驻讬诇讜 诇讙讚讜诇讬诐 谞诪讬 [讙诐 讻谉] 讬讻讜诇 诇讞讝讜专, 诪驻谞讬 砖讗讬谉 讗谞砖讬诐 讘专讬讗讬诐 讻诇 讻讱.


 砖谞讬谞讜, 专' 讗诇注讝专 讘专 [讘谞讜 砖诇] 专' 爪讚讜拽 讗讜诪专: 讗祝 讘讘讬转 讛诪砖转讛 注讜砖讬诐 讗讜转诐 住谞讬驻讬诐 讜诪讜砖讬讘讬诐 讗讜转诐 住诪讜讱 诇讗讘讜转讬讛诐. 讗诪专 专讘讗: 讻讜讜谞转讜 讘讞讬讬 讗讘讬讛诐 讜讘驻谞讬 讗讘讬讛诐.


讙 讗诪专 专' 讬讜讞谞谉: 讘讬诪讬 专讘谉 砖诪注讜谉 讘谉 讙诪诇讬讗诇 谞讬砖谞讬转 诪砖谞讛 讝讜 砖砖谞讬谞讜 拽讜讚诐, 讻讬 专讘谉 砖诪注讜谉 讘谉 讙诪诇讬讗诇 讛讬讛 谞砖讬讗, 专' 诪讗讬专 讛讬讛 讞讻诐, 专' 谞转谉 讛讬讛 讗讘 讘讬转 讚讬谉, 讻讬 讛讜讛 [讻讗砖专 讛讬讛 讘讗] 专讘谉 砖诪注讜谉 讘谉 讙诪诇讬讗诇 讛转诐 [砖诐], 讛讜讜 拽讬讬诪讬 讻讜诇讬 注诇诪讗 诪拽诪讬讛 [讛讬讜 注讜诪讚讬诐 讛讻诇 诇驻谞讬讜], 讻讬 讛讜讜 注讬讬诇讬 [讻讗砖专 讛讬讜 谞讻谞住讬诐] 专' 诪讗讬专 讜专' 谞转谉, 讛讜讜 拽讬讬诪讬 讻讜诇讬 注诇诪讗 诪拽诪讬讬讛讜 [讛讬讜 拽诪讬诐 讛讻诇 诪驻谞讬讛诐], 讗诪专 专讘谉 砖诪注讜谉 讘谉 讙诪诇讬讗诇: 诇讗 讘注讜 诇诪讬讛讜讬 讛讬讻专讗 讘讬谉 讚讬诇讬 诇讚讬讚讛讜 [讛讗诐 诇讗 爪专讬讱 诇讛讬讜转 讛讬讻专 讘讬谞讬 讜讘讬谞诐] 讘讚专讻讬 讛讻讘讜讚? 转拽讬谉 讛讗 诪转谞讬转讗 [转讬拽谉 讗转 讛讘专讬讬转讗 讛讝讜] 讗转 讛讻诇诇 讛讝讛 砖讬砖 讛讘讚诇 讘讬谉 讛谞砖讬讗 诇砖讗专 讛讞讻诪讬诐 讘注谞讬谉 讞讬讜讘 讛拽讬诪讛.


讛讛讜讗 讬讜诪讗 [讗讜转讜 讬讜诐] 砖转讬拽谞讜 讝讗转 诇讗 讛讜讜 [讛讬讜] 专' 诪讗讬专 讜专' 谞转谉 讛转诐 [砖诐], 诇诪讞专 讻讬 讗转讜 [讻讗砖专 讘讗讜] 讞讝讜 [专讗讜] 砖诇讗 拽诪讜 诪拽诪讬讬讛讜 讻讚专讙讬诇讗 诪讬诇转讗 [注讜诪讚讬诐 诇驻谞讬讛诐 讻诪讜 砖讛讬讛 讛讚讘专 专讙讬诇], 讗诪专讬 [讗诪专讜]: 诪讗讬 讛讗讬 [诪讛 讝讛]? 讗诪专讜 诇讛讜 [诇讛诐]: 讛讻讬 转拽讬谉 [讻讱 转讬拽谉] 专讘谉 砖诪注讜谉 讘谉 讙诪诇讬讗诇.


讗诪专 诇讬讛 [诇讜] 专' 诪讗讬专 诇专' 谞转谉: 讗谞讗 [讗谞讬] 讞讻诐 讜讗转 [讜讗转讛] 讗讘 讘讬转 讚讬谉, 谞转拽讬谉 诪讬诇转讗 讻讬 诇讚讬讚谉 [谞注砖讛 讚讘专 砖讬讛讬讛 注讘讜专谞讜]. 诪讗讬 谞注讘讬讚 诇讬讛 [诪讛 谞注砖讛 诇讜]? 谞讬诪讗 诇讬讛 [谞讗诪专 诇讜]: 讙诇讬 [砖讬讙诇讛] 讻诇讜诪专, 砖讬讚专讜砖 讘诪住讻转 注讜拽爪讬诐, 讚诇讬转 诇讬讛 [砖讗讬谉 诇讜], 砖讗讬谞讜 讬讜讚注 讗讜转讛. 讜讻讬讜谉 砖诇讗 讙诪专 [诇诪讚] 讜诇讗 讬讜讻诇 诇讜诪专 讚讘专 讜讗讝 谞讬诪讗 诇讬讛 [谞讗诪专 诇讜]: 谞讗诪专 "诪讬 讬诪诇诇 讙讘讜专讜转 讛' 讬砖诪讬注 讻诇 转讛诇转讜" (转讛诇讬诐 拽讜, 讘), 诇诪讬 谞讗讛 诇诪诇诇 讙讘讜专讜转 讛'? 诇诪讬 砖讬讻讜诇 诇讛砖诪讬注 讻诇 转讛诇讜转讬讜, 讜诇讗 讝讛 砖讗讬谞讜 讬讜讚注 讛讻诇, 谞注讘专讬讛 [谞注讘讬专 讗讜转讜] 诪谞砖讬讗讜转讜, 讜讛讜讬 讗谞讗 [讜讗讛讬讛 讗谞讬] 讗讘 讘讬转 讚讬谉 讜讗转 [讜讗转讛] 谞砖讬讗.


砖诪注讬谞讛讜 [砖诪注 讗讜转诐] 专' 讬注拽讘 讘谉 拽专砖讬 砖讛诐 诪砖讜讞讞讬诐, 讗诪专: 讚诇诪讗 [砖诪讗] 讞住 讜砖诇讜诐 讗转讬讗 诪诇转讗 [讬讘讜讗 讛讚讘专] 诇讬讚讬 讻讬住讜驻讗 [讘讜砖讛] 讗诐 讻讱 讬拽专讛, 讗讘诇 诇讗 专爪讛 诇讚讘专 诇砖讜谉 讛专注, 讜诪砖讜诐 讻讱 讗讝诇 讬转讬讘 [讛诇讱 讬砖讘] 讗讞讜专讬 注讬诇讬转讬讛 [注诇讬讬转讜] 砖诇 专讘谉 砖诪注讜谉 讘谉 讙诪诇讬讗诇, 驻砖讟 [驻讬专砖] 讗转 诪住讻转 注讜拽爪讬诐, 讙专住 讜转谞讗 [讜砖谞讛], 讙专住 讜转谞讗 [讜砖谞讛].


讗诪专 专讘谉 砖诪注讜谉 讘谉 讙诪诇讬讗诇 讘诇讬讘讜: 诪讗讬 讚拽诪讗 [诪讛讜 讝讛 砖诇驻谞讬谞讜]? 讚诇诪讗 [砖诪讗] 讞住 讜砖诇讜诐 讗讬讻讗 讘讬 诪讚专砖讗 诪讬讚讬 [讬砖 讘讘讬转 讛诪讚专砖 诪砖讛讜] 讻诇讜诪专, 砖专讜爪讬诐 诇注砖讜转 讚讘专 讻注讬谉 讝讛 砖讞砖讘讜 专' 诪讗讬专 讜专' 谞转谉 诇注砖讜转, 讬讛讘 讚注转讬讛 讜讙专住讛 [谞转谉 讚注转讜 讜讙专住 讗讜转讛] 讗转 诪住讻转 注讜拽爪讬诐. 诇诪讞专 讗诪专讜 诇讬讛 [诇讜] 专' 诪讗讬专 讜专' 谞转谉: 谞讬转讬 诪专 讜谞讬转谞讬 [讬讘讜讗 讗讚讜谞讬 讜讬砖谞讛] 讘诪住讻转 注讜拽爪讬谉, 驻转讞 讜讗诪专 诪砖讜诐 砖讻讘专 讛转讻讜谞谉 讬驻讛. 讘转专 讚讗讜拽讬诐 [讗讞专讬 砖住讬讬诐] 诇讛住讘讬专, 讗诪专 诇讛讜 [诇讛诐]: 讗讬 诇讗 讙诪讬专谞讗, 讻住讬驻讬转谞谉 [讗诐 诇讗 讛讬讬转讬 诇讜诪讚, 讛讬讬转诐 诪讘讬讬砖讬诐 讗讜转讬],


驻拽讬讚 讜讗驻拽讬谞讛讜 诪讘讬 诪讚专砖讗 [爪讬讜讛 讜讛讜爪讬讗讜 讗讜转诐 诪讘讬转 讛诪讚专砖] 讻注讜谞砖. 讛讜讜 讻转讘讬 拽讜砖讬讬转讗 讘驻转拽讗 讜砖讚讜 讛转诐 [讛讬讜 讻讜转讘讬诐 拽讜砖讬讜转 讘驻转拽 讜讛讬讜 诪砖诇讬讻讬诐 诇砖诐, 诇讘讬转 讛诪讚专砖], 讚讛讜讛 诪讬驻专讬拽 诪讬驻专讬拽 [讘注讬讛 讝讜 砖讛讬转讛 谞驻转专转 讛讬转讛 谞驻转专转], 讚诇讗 讛讜讜 诪讬驻专讬拽 讻转讘讬 驻讬专讜拽讬 讜砖讚讜 [讝讛 砖诇讗 讬讻诇讜 诇驻转讜专 讛讬讜 讛诐 讻讜转讘讬诐 驻转专讜谞讜转 讜讝讜专拽讬诐]. 讗诪专 诇讛讜 [诇讛诐] 专' 讬讜住讬 诇讞讻诪讬诐: 转讜专讛 谞诪爪讗转 诪讘讞讜抓 讜讗谞讜 诪讘驻谞讬诐? 讛诇讜讗 讛诐 讙讚讜诇讬 讛转讜专讛!


讗诪专 诇讛谉 专讘谉 砖诪注讜谉 讘谉 讙诪诇讬讗诇: 谞讬注讬讬诇讬谞讛讜 [谞讻谞讬住 讗讜转诐], 诪讬讛讜 谞讬拽谞住讬谞讛讜 讚诇讗 谞讬诪专讜 砖诪注转讗 诪砖诪讬讬讛讜 [讗讜诇诐 谞拽谞讜住 讗讜转诐 砖诇讗 讬讗诪专讜 讚讘专 讛诇讻讛 诪砖诪诐]. 讗住讬拽讜 [讛注诇讜] 诇专' 诪讗讬专 讗转 讛讻讬谞讜讬 "讗讞专讬诐", 讜诇专' 谞转谉 讻讬谞讜 "讬砖 讗讜诪专讬诐". 讗讞讜讜 诇讛讜 讘讞诇诪讬讬讛讜: 讝讬诇讜 驻讬讬住讜讛讜 [拽专讗讜 诇讛诐 讘讞诇讜诪诐: 诇讻讜 驻讬讬住讜讛讜] 讗转 专讘谉 砖诪注讜谉 讘谉 讙诪诇讬讗诇, 专' 谞转谉 讗讝诇 [讛诇讱], 专' 诪讗讬专 诇讗 讗讝诇 [讛诇讱], 讻讬 讗诪专 讘诇讬讘讜: 讚讘专讬 讞诇讜诪讜转 诇讗 诪注诇讬谉 讜诇讗 诪讜专讬讚讬谉. 讻讬 讗讝诇 [讻讗砖专 讛诇讱] 专' 谞转谉, 讗诪专 诇讬讛 [诇讜] 专讘谉 砖诪注讜谉 讘谉 讙诪诇讬讗诇: 谞讛讬 讚讗讛谞讬 诇讱 拽诪专讗 讚讗讘讜讱 [讗诐 讗诪谞诐 讛讜注讬诇 诇讱 讞讙讜专转 讛驻讗专 砖诇 讗讘讬讱] 砖讛讬讛 专讗砖 讛讙讜诇讛 讘讘讘诇 诇诪讛讜讬 [诇讛讬讜转] 讗讘 讘讬转 讚讬谉, 砖讜讬谞讬讱 谞诪讬 [讬注砖讛 讗讜转讱 讙诐 讻谉] 谞砖讬讗?!


诇讗讞专 讝诪谉 诪转谞讬 诇讬讛 [讛讬讛 砖讜谞讛 诇讜] 专讘讬 诇专讘谉 砖诪注讜谉 讘专讬讛 [讘谞讜], 讗讞专讬诐 讗讜诪专讬诐: 讗讬诇讜 (讗讬诇讜 诇讗) 讛讬讛 转诪讜专讛

